open-index/open-wikipedia-markdown huggingface dataset:
Swahilčina

**Swahilčina** alebo **svahilčina** je jazyk nigersko-konžskej vetvy nigersko-kordofánskych jazykov, druhý najrozšírenejší jazyk v Afrike (po arabčine) a spolu s hauštinou najrozšírenejší jazyk subsaharskej Afriky. 

Je úradným jazykom v Keni, Tanzánii a Ugande, ako aj Africkej únie, dorozumievacím vo východnej oblasti Konžskej demokratickej republiky, južnom Somálsku, Rwande, Burundi, Zambii, Malawi, severnom Mozambiku a v niektorých oblastiach na Madagaskare.

Svahilčina má gramatiku založenú na báze bantuských jazykov, ale jej slovná zásoba je zmesou bantusko-arabsko-anglickou. Je to spôsobené obdobím britskej koloniálnej nadvlády a predchádzajúcimi expanziami Arabov, menší vplyv na slovnú zásobu mali aj perzština, hindčina a niektoré iné africké jazyky. Rozoznávame tri hlavné dialekty:

* **Unguja** je vo swahilčine meno ostrova Zanzibar, kde sa tento dialekt vyvinul. Je považovaná za najčistejšiu a štandardnú formu swahilčiny, ktorá sa rozšírila po celej Tanzánii
* **Mwita** pochádza z Mombasy, používa sa na väčšine územia Kene
* **Amu** je najmenej rozšírené nárečie, používané na ostrove Lamu a niekoľkých menších susedných ostrovoch

Swahilčina sa pôvodne písala arabským písmom, od 19. storočia sa používa latinka. Najstaršie swahilské nápisy boli nájdené na náhrobných kameňoch zo 14. storočia. Bola v nej  písaná islamská poézia.

Najznámejšími spisovateľmi 20. storočia sú Ngugi wa Thiong´o, Meja Mwangi a Shaaban Robert.

## Galéria

Swahili.svg|right|thumb|Rozšírenie Swahilčiny
Swahili-pn.jpg|right|thumb|Otčenáš v swahilčine


## Externé odkazy
* 
* Kamusi Project  Internet Living Swahili Dictionary


Kategória:Jazyky v Keni
Kategória:Jazyky v Burundi
Kategória:Jazyky v Konžskej demokratickej republike
Kategória:Jazyky na Madagaskare
Kategória:Jazyky v Malawi
Kategória:Jazyky v Mozambiku
Kategória:Jazyky v Rwande
Kategória:Jazyky v Somálsku
Kategória:Jazyky v Tanzánii
Kategória:Jazyky v Ugande
Kategória:Jazyky v Zimbabwe
Kritická teória

**Kritická teória** () je označenie hlavnej náplne činnosti predstaviteľov frankfurtskej školy, pričom sa má na mysli predovšetkým súbor ich sociálnofilozofických náhľadov.

## Pozri aj
* Kultúrna kritika

## Externé odkazy
* 

Kategória:Kritika
Kategória:Frankfurtská škola
Tokugawa

**Tokugawa** môže byť:
*rod Tokugawa, pozri Tokugawa (rod) a Zoznam šógunov Tokugawa
*šógunát Tokugawa, pozri Obdobie Edo
*japonské priezvisko, pozri Tokugawa (meno)
Významový systém

**Významový systém** je rez významovým univerzom alebo časť, výber z neho vyčleňujúci usporiadanú množinu významových útvarov, medzi ktorými existujú vymedzené vzťahy.

Semiotika vyčleňuje primárne významové systémy (napr. jazyk) a sekundárne významové systémy, ktoré operujú s primárnymi významovými systémami ako s významovými prvkami (napr. literatúra je sekundárny významový systém vybudovaný na základe jazyka).

## Externé odkazy
* 

Kategória:Jazykoveda
Augustin Thierry

**Jacques Nicolas Augustin Thierry** [tjeri] (* 10. máj 1795, Blois, Francúzsko - † 22. máj 1856, Paríž) bol francúzsky historik a esejista, zakladateľ liberálneho smeru vo francúzskej historiografii.

Rozprávačským talentom a preniknutím do psychického života postáv vytvoril z historického rozprávania literárny žáner.

## Dielo
* *Essai sur l'histoire de la formation et les progrès du tiers état* (Dejiny formovania a vzostupu tretieho stavu)
* *L’Histoire de la conquéte de l’Angleterre par les Normands* (Dejiny dobytia Anglicka Normanďanmi)

## Externé odkazy
* 

Kategória:Francúzski historici
Kategória:Pochovaní na cintoríne Montparnasse
Taumaturgos

**Taumaturgos** (z gr. *Thaumaturgos*) je divotvorca alebo aj čarodejník. Týmto termínom sa v byzantskom obrade označuje kategória svätých, ktorí liečili, uzdravovali a kriesili ľudí svojou vierou a modlitbami, resp. konali veľké a viditeľné zázraky. Za taumaturga je považovaný aj Ježiš Kristus, svätý biskup Mikuláš a mnohí ďalší svätci.

## Externé odkazy
* 

Kategória:Pravoslávne cirkvi
Kategória:Gréckokatolícka cirkev
Kategória:Svätci
Teória kultúrnych cyklov

**Teória kultúrnych cyklov** je učenie o nevyhnutnej opakovateľnosti v historickom kultúrnom vývoji, ktoré vyrástlo z krízy historicko-porovnávacej metódy. 

Podľa tejto teórie sa vnútorné suvislosti dejín prejavujú vo všeobecnom štýle kultúry. Historické analógie nepotrebujú zdôvodnenie, sú vierohodné samy osebe. Fundamentálnu ontologickú štruktúru dejín možno postihnúť intuitívne.

Predstavitelia: Oswald Spengler, Arnold Joseph Toynbee a i.

## Externé odkazy
* 

Kategória:Kultúrne teórie
Kategória:Filozofia dejín
Hmotné telo

**Hmotné telo** alebo **fyzické telo** je v niektorých náboženstvách/parapsychológii časť tela, ktorú môžeme vnímať (štandardne vyvinutými, bežnými) zmyslami, protiklad pojmov éterické telo, mentálne telo, astrálne telo a podobne.

## Joga
Hmotné telo z pohľadu jogy je súbor substancií premietajúce sa do oblasti zmyslových skutočností iba podmienene; záleží iba na uspôsobení zmyslov, či sa hmotné telo javí ako hmotné. Jeho relatívna povaha je zrejmá z toho, že v ňom pôsobia sily, ktoré hmotu tela pretvárajú na biologický faktor. Hmotné telo nie je faktor stabilný.

Jogínska výchova, ktorá je aktívna, opierajúca sa o skúšanie, zasahuje do trvanlivosti hmotného tela, manipuluje s jeho energiou a tým dospieva k poznaniu, že telo nie je definitívne daný útvar, ale útvar, ktorý je len podmienene stabilný.

## Externé odkazy
* 

Kategória:Náboženstvo
Kategória:Parapsychológia
Kategória:Joga
John Toland

**John Toland** (* 30. november 1670, Redcastle, Írsko – † 11. marec 1722, Londýn) bol anglický filozof, predstaviteľ deizmu a neskôr ateizmu. 

Popieral nesmrteľnosť duše, posmrtnú odplatu, stvorenie sveta, dokazoval prirodzený pôvod svätých kníh.

## Externé odkazy
* 

Kategória:Anglickí filozofi
Vzdelávací systém

**Vzdelávací systém** alebo **výchovno-vzdelávací systém**, **systém výchovy a vzdelávania** je súbor všetkých školských a iných vzdelávacích inštitúcií, ich fungovanie a prostriedky (vrátane legislatívnych), ktoré v krajine zabezpečujú realizáciu vzdelania.

Obsah vzdelávacieho systému tvorí formálne vzdelávanie a neformálne vzdelávanie.

Štruktúru vzdelávacieho systému tvorí:
# školská sústava;

# mimoškolské vzdelávacie inštitúcie, najmä pre vzdelávanie dospelých (napr. jazykové kurzy, odborné školenia v podnikoch a i.);

# kultúrne a osvetové inštitúcie (knižnice, múzeá, galérie, botanické záhrady,

## Externé odkazy
* 

Kategória:Vzdelávanie
Adolphe Thiers

**Louis Adolphe Thiers** (* 15. apríl 1797, Bouc-Bel-Air, Francúzsko – † 3. september 1877, Saint-Germain-en-Laye) bol francúzsky historik a politik, sprvu liberálny, neskôr konzervatívny republikán. 

V rokoch 1836 bol minister zahraničných vecí, neskôr v roku 1840 ministerský predseda, za 2. cisárstva bol v opozícii a exile. V roku 1871 sa stal predsedom vlády, ktorá uzavrela mier s Pruskom a krvavo potlačila Parížsku komúnu, a v rokoch 1871 – 1873 prezident.

## Iné projekty

## Externé odkazy
* 

Kategória:Prezidenti Francúzska
Kategória:Predsedovia vlády Francúzska
Kategória:Francúzski historici
Kategória:Členovia Francúzskej akadémie
Kategória:Osobnosti pochované na Père-Lachaise
Kategória:Nositelia Rádu zlatého rúna
Kategória:Nositelia španielskeho Rádu zlatého rúna
Filozofický štrukturalizmus

**Filozofický štrukturalizmus** je súbor prúdov súčasnej filozofie a francúzskej filozofie špeciálne, v ktorých pri reflexii miesta človeka vo svete intervenuje ako ústredná kategória pojem štruktúry, pôvodne vygenerovaný v špeciálnych vedách
štrukturalistickej orientácie, napríklad v saussurovskej lingvistike.

Filozofický štrukturalizmus sa utvára najprv vo Francúzsku od konca 50. rokov 20. storočia, pričom mnohé názory preberá z lingvistického štrukturalizmu, najmä od Ferdinanda de Saussura; ide predovšetkým o Saussurov názor, že jazyk nie je substancia, ale forma a význam znaku je efektom diferenciálnej artikulácie. So štrukturalizmom úzko paralelne alebo nadväzne súvisí analýza diskurzu (Foucault) a dekonštruktivizmus (Derrida).

Štrukturalistická metóda je nevyhnutne založená na množstve teoretických, vo svojej podstate filozofických postulátov. Hlavnou  z nich je hypotéza existencie určitých všeobecných logických štruktúr v rôznych, ale blízko k sebe navzájom javoch kultúry. Tieto štruktúry neležia na povrchu, ale podľa štrukturalistov ich možno odhaliť iba hlbokým vyšetrovaním a starostlivým porovnaním týchto javov.

## Vznik

Filozofický štrukturalizmus vyšiel z úvah o podvedomých štruktúrach jazykovej kompetencie a odtiaľ prenesene o štruktúrach myslenia. Bol odmietavou reakciou na prehnané akcentovanie subjektu a existencie v existencializme: Sartre bol pre mnohých štrukturalistov najobľúbenejším cieľom útokov.

## Predstavitelia

* Jacques Derrida
* Michel Paul Foucault
* Jacques Marie Emile Lacan
* Claude Lévi-Strauss

## Referencie

## Literatúra
* 

## Externé odkazy
* 

Kategória:Filozofické smery
Ľudské telo

[náhľad|Telo [žena|ženy a muža v anatomickej polohe (symbolický obrázok).]]
**Ľudské telo** alebo **telo človeka** () je jednotný súbor orgánov a orgánových sústav tvoriacich ľudský organizmus.

Telo človeka sa skladá z hlavy, krku, trupu a končatín. Z iného hľadiska pozostáva z anatomických sústav (oporná, tráviaca atď.)

Ľudské telo skúma predovšetkým anatómia človeka a somatológia.

## Referencie

## Iné projekty

## Externé odkazy
* Ľudské telo


Kategória:Fyziológia
Tepanie

**Tepanie** je technika umeleckého spracovania mäkkých kovov za studena. Na mäkkej podložke sa kladivkami a razidlami vytepávajú z plechu žiadané tvary a vzory. Niekedy sa nazýva aj *kovotepectvo*.

## Externé odkazy
* 

Kategória:Obrábanie kovov
Zložitý systém

**Zložitý systém** je systém, ktorý charakterizuje existencia veľkého počtu navzájom zviazaných a medzi sebou vzájomne pôsobiacich prvkov.

## Externé odkazy
* 

Kategória:Systémy
Francúzsky štrukturalizmus

**Francúzsky štrukturalizmus** je významný smer alebo etapa vo vývine francúzskej filozofie 20. storočia po 2. svetovej vojne, ktorý vypracoval metodológiu opierajúcu sa o pojem štruktúry ako základnej danosti, z ktorej možno určiť všetky fenomény. 

Za hlavných predstaviteľov francúzkeho štrukturalizmu a vlastne i štrukturalizmu vôbec sa pokladajú: Claude Lévi-Strauss, Jacques Marie Emile Lacan, Michel Paul Foucault, Louis Althusser.

## Externé odkazy
* 

Kategória:Francúzska filozofia
Znakový systém

**Znakový systém** je účelovo integrovaný súbor znakov. Znakové systémy majú slovníkový charakter, mohli by sme ich nazvať zásobárňou znakov. Osobnosť, spoločenstvo, ale aj celá kultúra disponuje množstvom znakov a podľa potreby
ich používa. Znakové systémy majú dynamický charakter, ide o fungujúce systémy, spoločensky a historicky sa menia.

## Externé odkazy
* 

Kategória:Semiotika
Toledo

**Toledo** je mesto v Kastílsku (Castilla - La Mancha) v strednom Španielsku. Od 4. storočia miesto konania cirkevných koncilov Hispanie. Začiatkom 4. storočia bola za cisára Diocleciana v Tolede väznená sv.Leokadia z Toleda , mučenica.V 5. storočí až 8. storočí a  od 11. storočia sídlo arcibiskupa a hlavné mesto Kastílska, stredisko židovskej kultúry a arabskej kultúry. Do 16. storočia sídelné mesto španielskych kráľov. Po ich presídlení do Madridu Filipom II. v roku 1561 nastal úpadok mesta.

## Partnerské mestá

## Iné projekty

## Externé odkazy
* 

Kategória:Mestá v Španielsku
Kategória:Bývalé hlavné mestá
Jakob Thomasius

**Jakob Thomasius** (* 27. august 1622, Lipsko, Nemecko – † 9. september 1684, tamže) bol nemecký filozof, profesor na Lipskej univerzite, otec Christiana Thomasia, učiteľ filozofie G. W. Leibniza.

## Iné projekty

## Externé odkazy
* Jakob Thomasius

## Zdroj
* 

Kategória:Nemeckí filozofi
Kategória:Osobnosti z Lipska
Lingvistický štrukturalizmus

**Lingvistický štrukturalizmus** je súhrn lingvistických teórií a výskumných metód prvej polovice 20. stor. v Európe a v USA, vychádzajúcich okrem iného z pozitivizmu, neopozitivizmu. Rozkvet lingvistického štrukturalizmu spadá do obdobia od konca 20. rokov do polovice 50. rokov 20. storočia.

Východiskom lingvistického štrukturalizmu je dielo de Saussura *Cours de linguistique générale*.

## Externé odkazy
* 

Kategória:Jazykoveda
Tautológia (tradičná logika)

**Tautológia** je definícia, v ktorej sa v definiense jednoducho inými slovami opakuje to, čo
sa myslí v definiende.

Je to teda chyba v definícii alebo dôkaze, keď sa nejaký pojem definuje sám sebou alebo sa nejaký jav prehlasuje priamo alebo nepriamo za príčinu aj následok zároveň, takže definícia alebo dôkaz „kruhom“. „Vedecká“ teória založená na takomto reťazci príčin a následkov môže vyzerať impozantne.

Príklad tautologickej definície pojmu pridaná hodnota: Pridaná hodnota je hodnota, ktorá sa pridáva.

## Zdroj
* 

Kategória:Logika
Sylabus

**Sylabus** je stručný heslovitý prehľad (myšlienkového postupu, napr. prednášky), výťah. V anglosaskej terminológii označuje tradične učebnú osnovu.

## Externé odkazy
* 

Kategória:Vzdelávanie
Teória literatúry

**Teória literatúry** je súčasť vedy o literatúre, ktorá skúma momentálny prierez štruktúrou literatúry, jej vznik a vývin a nevyhnutné externé súvislosti. Teóriu literatúry tvorí predovšetkým teória literárneho diela a teória literárneho procesu.

Delí sa na tri základné časti:

* teória literárneho diela – podstata, funkcia a spôsob existencie literárneho diela ako jazykového umeleckého artefaktu
* teória literárnohistorického procesu – literatúra z pohľadu systému noriem platných pre histrorické zadelenie literárnych diel
* metodológia literárnej vedy – princípy a kritéria literárnej vedy a jej filozofických, estetických, etických a iných otázok.

## História
Na Slovensku sa teória literatúry ako samostatný vedný odbor utvoril až po prvej svetovej vojne. V medzivojnovom období ju rozvíjali hlavne Ľudovít Šenšel, Štefan Krčméry, Milan Pišút, Mikuláš Bakoš (diela *Vývin slovenského verša* (1939) a *Problém vývinovej periodizácie slovenskej literatúry* (1944)) a ďalší.

## Referencie

## Pozri aj
*poetika

## Externé odkazy
* 

Kategória:Literárna veda
Náboženská tolerancia

**Náboženská tolerancia** je povoľovanie náboženskej slobody aj iným vyznaniam než je vlastné, štátne alebo panovníkovo.

## Pozri aj
* Cháridža
* Donatizmus
* Džihád
* Holokaust
* Kallišský štatút
* Križiacka výprava

## Externé odkazy
* 

Kategória:Náboženstvo
Znalostný systém

**Znalostný systém** je počítač vybavený istou znalosťou, t. j. taký počítač, ktorý je vybavený počítačovými programami umožňujúcimi riešiť problémy na základe poznatkov produktívnymi postupmi.

## Pozri aj
*intelektika
*znalosť

## Externé odkazy
* 

Kategória:Programovanie
Sylogistika

**Sylogistika** je teória kategorického sylogizmu, deduktívny systém vytvorený Aristotelom, ktorý pozostáva z pravidiel formácie subjekt-predikátových výrokov a sylogizmov (vrátane tvorenia figúr a módov sylogizmu), pričom tiež obsahuje pravidlá (správnych) sylogizmov. Ide o historicky prvý logický systém dedukcie.

## Referencie

Kategória:Logika
Telo (joga)

**Telo** z pohľadu jogy je schránka ja, ktorá sa delí na:
* hmotné telo,
*pránu,
*kámu,
*manas,
*buddhi a 
*átman.

V tele (i v mysli) je homeostatický mechanizmus, ktorý zabezpečuje vyváženú integrálnu činnosť (samádhi) aj pri pôsobení normálnych vonkajších a vnútorných stimulov.

## Externé odkazy
* 

Kategória:Joga
Christian Jürgensen Thomsen

**Christian Jürgensen Thomsen** (* 29. december 1788, Kodaň, Dánsko – † 21. máj 1865, Kodaň) bol dánsky archeológ, historik a numizmatik riaditeľ Staroseverského múzea. 

Považujú ho za hlavného tvorcu rozdelenia pravekých dejín do troch periód podľa materiálu, ktorý bol najpreferovanejší: 
* kamenná doba 
* bronzová doba
* železná doba
Toto členenie anonymne uviedol v roku 1836 rámci sprievodcu po múzeu.

Od roku 1832 pôsobil ako inšpektor a od 1842 ako riaditeľ kráľovskej zbierky mincí a medailí v Kodani.

## Dielo
* *Ledetraad til nordisk oldkyndinghet* (Príručka severského staroveku)

## Externé odkazy
* 

Kategória:Dánski archeológovia
Kategória:Osobnosti z Kodane
Štruktúrovanosť systému

**Štruktúrovanosť systému** je stupeň vnútornej zviazanosti, súdržnosti, koherencie systému.

## Externé odkazy
* 

Kategória:Systémy
Teória matíc

**Teória matíc** je matematická disciplína, ktorá skúma matice. Medzi teóriou matíc a teóriou grafov jestvuje úzka súvislosť. Niektoré vlastnosti matíc môžeme študovať pomocou grafov, teda vlastne geometrickou cestou. Ak je prvkov mnoho, stáva sa znázornenie pomocov grafov neprehľadné, alebo je dokonca nemožné. Potom je lepšie použiť namiesto grafu zápis pomocou matice. Matica, ktorá má toľko riadkov a toľko stĺpcov ako graf uzlov, sa nazýva incidenčnou maticou grafu.

## Externé odkazy
* 


Kategória:Lineárna algebra
Edward Tolman

**Edward Chace Tolman** (* 14. apríl 1886, West Newton, Massachusetts, USA – † 19. november 1959, Berkeley, Kalifornia, USA) bol americký psychológ. Venoval sa experimentálnej a porovnávacej psychológii (motivácii a učenie, účelové správanie, kognitívne mapy).

## Externé odkazy
* 

Kategória:Psychológovia USA
Kategória:Osobnosti z Massachusetts
Systemizácia

**Systemizácia** môže byť:
*schéma, ktorou sú určené osobné stavy (počty) zamestnancov, funkcie a k nim prislúchajúce platy,
*usporiadanie, utriedenie v určitom systéme

## Externé odkazy
*
Tollan

**Tollan** je hlavné mesto Toltékov asi 70 km severne od Mexico City v Mexiku na mieste dnešnej dediny Tula.

Začiatky Tollanu spadajú do obdobia 800-900. Za najväčšieho rozkvetu malo mesto 55 000 obyvateľov. Zánik Tollanu začína 1200.

## Externé odkazy
* 

Kategória:Aztécka mytológia
Teória množín

**Teória množín** je časť matematiky, ktorá skúma všeobecné vlastnosti množín, najmä nekonečných. Teória množín skúma vzájomne jednoznačnú zhodu množín, ich usporiadanie, mohutnosť množiny, operácie, ako zjednotenie a prienik množín a iné.

Matematickú teóriu množín založil G. Cantor, ktorý množinu chápal ako *zhrnutie dobre odlíšených objektov nášho nazerania alebo myslenia - ktoré sa nazývajú 'prvkami' množiny - do jedného celku*.

## Externé odkazy
* 


Kategória:Matematika
Teória mravného citu

**Teória mravného citu** je teória vysvetľujúca pôvod a povahu morálky tým, že pre ľudí je príznačný osobitný cit odobrovania a odsudzovania, ktoré v nich rozličné javy vyvolávajú.

Teórie mravného citu vznikli v Anglicku v 17. až 19. storočí (A. Smith, D. Hume, Shaftesbury, F. Hutcheson). V 20. storočí rozvíjali tieto teórie E. Westermarck (Fínsko), W. McDougall, A. Rodgers, F. Sharp (USA), A. Sutherland a A. Shand (V. Británia).

## Externé odkazy
* 

Kategória:Filozofické teórie
Terakota

náhľad|Glazúrované džbány z terakoty pochádzajúce z 15./16. storočia.
**Terakota** je druh keramiky. Je to pálená pórovitá hlina tehlovej, hnedej alebo hnedožltej farby. Ide o porézny neglazovaný výrobok z pálenej hliny. Terakota je známa už od praveku (kultové alebo dekoratívne sošky z vypálenej hliny zobrazujúce človeka alebo zvieratá).

## Pozri aj
* Terakotová armáda

## Iné projekty

## Externé odkazy
* 

Kategória:Keramika
Teória násilia

**Teória násilia** je teória, podľa ktorej spoločenskú nerovnosť vyvoláva násilie, ktoré páchajú jedni ľudia na iných ľuďoch.

## Externé odkazy
* 

Kategória:Sociológia
Edward Lee Thorndike

**Edward Lee Thorndike** (* 31. august 1874, Williamsburg, Massachusetts, USA – † 9. august 1949, Montrose, New York, USA) bol americký psychológ; teória učenia S-R, transfer výcviku, zákon efektu a cviku, učenie dospelých. 

Pričinil sa o rozšírenie experimentálnej pedagogiky najmä v oblasti pedagogickej psychológie. 

Thorndike je zakladateľom zoopsychológie.

## Referencie

## Iné projekty

## Externé odkazy
* 

Kategória:Psychológovia USA
Kategória:Etológovia
Kategória:Osobnosti z Massachusetts
Inteligentný systém

**Inteligentný systém** je systém s inteligenciou, čiže vlastnosťou, ktorá mu dovoľuje poznať a pochopiť príčiny zmien a využiť tieto poznatky na učenie. Pri opakovaných vstupoch sa učenie systému prehlbuje. Medzi inteligentné systémy sa
zaraďujú ľudia, zvieratá a "inteligentné" stroje.

## Externé odkazy
* 

Kategória:Psychológia
Symbol

[náhľad|Holubica s [Oliva európska|olivovou ratolesťou je často používaný symbol mieru.]]
**Symbol** je znak, ktorý splynul so svojím významom do vnútornej jednoty. Symbol je taký objekt, obraz, písané slovo, zvuk alebo konkrétny znak, ktorý zastupuje či reprezentuje niečo iné na základe istej podobnosti, asociácie, alebo čisto len dohody.

## Ľudské telo, človek ako symbol
* Telo – určité časti ľudského tela môžu symbolizovať ochranu – jazyk, hlava, ruka s otvorenou dlaňou smerom nahor. Podobný význam mala aj kombinácia ženskej a mužskej hlavy na niektorých staroegyptských sochách.
* Ruka – pre svoju výnimočnú moc v ľudskom živote sa stala symbolom moci. V ikonografii sa ľudská ruka objavuje ako symbol moci ovládnuť udalosti, ochraňovať, liečiť, ale aj škodiť. Tzv. ruka chvály bolo v Anglicku pomenovanie pre ruku obeseného zločinca v časoch, keď sa verilo, že má liečivú silu. Kat za poplatok dovolil, aby sa táto ruka dotkla ich tela.
* Palec – najdôležitejším symbolom moci v evolúcii ľudstva. V rímskom Koloseu cisár palcom symbolizoval život alebo smrť bojovníka.
* Oko – symbol bdelosti, všemohúcnosti aj múdrosti. Tzv. tretie oko symbolizuje nadprirodzenú múdrosť srdca.
* Srdce – samotné srdce je symbolom lásky. *Horiace srdce* symbolizuje náboženskú oddanosť, *srdce prepichnuté šípom* – láska a utrpenie Ježiša, *sväté srdce* prepichnuté klincami alebo tŕňovou korunou – symbol kresťanstva, Kristovej lásky aj protireformácie.
* Dlhé vlasy – (Barbari, Kelti a Galovia, hippies) ako symbol slobody a nezávislosti.
* Lebka – symbol dôležitosti, ale tiež ako symbol pominuteľnosti a smrti.

* Žena, matka – predstavuje zrodenie alebo oslavu ľudského života, je tiež vo výtvarnom umení zobrazovaná ako symbol plodnosti. Žena vyjadruje ochranu, dôležitosť, vnímavosť, intuitívnosť, v kresťanstve čistotu a počestnosť, ale taktiež nemravnosť. Matka – *veľká matka* ako symbol zeme, ochrankyňa úrody, *čierna matka* s odstrašujúcim významom, predstavuje negatívnu stránku materinskej lásky až snahy privlastňovať.
* Otec – odráža sa v symbolike práva a trestu v mytológii, alebo ako láskyplné slová Ježiša.
* Muž – spájaný so slnkom a ohňom, nahá postava muža symbolizuje ľudstvo ako časť vesmíru.

## Referencie

## Pozri aj
* Stratený symbol, kniha od Dana Browna
* Typológia
* Znamenia zverokruhu

## Iné projekty

## Zdroj
* teroriter, J.: 1001 symbols (Duncan Baird Publishers 2003). *1001 symbolov – Ilustrovaný sprievodca svetom symbolov.* Bratislava: Ikar, 2004. ISBN 80-551-0869-2
*
Toltékovia

**Toltékovia** boli indiánsky ľud predkolumbovskej Ameriky v strednom a južnom Mexiku (8. stor. - 12. stor.), ktorých pôvod doposiaľ nie je uspokojivo vyriešený. Ich hlavné mesto bolo Tollan.

## Iné projekty
 
 
## Externé odkazy
* 

Kategória:Mezoamerickí Indiáni
Objektová teória

**Objektová teória** je teória, ktorá je predmetom skúmania metateórie a ktorej pojmy a výroky sú vyjadrené v objektovom jazyku.

## Externé odkazy
* 

Kategória:Filozofické teórie
Finančná transakcia

**Finančná transakcia** alebo **peňažná transakcia** je vzájomne súvisiaca zmena stavu financií dvoch fyzických alebo právnických osôb, najmä rozsiahly bankový obchod alebo peňažný obchod. Príkladom je nákup alebo úver.

Kategória:Financie
Robert Thorndike

**Robert Ladd Thorndike** (* 22. september 1910, Montrose, New York, USA – † 21. september 1990, Olympia, Washington) bol americký psychológ; venoval sa psychometrii, personalistike.

Jeho otec bol zakladateľ zoopsychológie Edward Lee Thorndike.

## Externé odkazy
* 

Kategória:Psychológovia USA
Kategória:Osobnosti zo štátu New York
Terapeutika

**Terapeutika** môže byť:
*náuka o terapii v zmysle postup opravy alebo zmeny stavu systému, pozri terapeutika (náuka)
*odvetvie medicíny, ktoré sa zoberá terapiou v zmysle liečba; náuka o spôsoboch liečenia chorôb, pozri terapeutika (medicína)
Teória odrazu

**Teória odrazu** je gnozeologická teória, podľa ktorej je poznanie odrazom skutočnosti.

## Zdroj
* 

Kategória:Epistemológia
Štúdia

**Štúdia** môže byť:
*odborný (vedecký) článok väčšieho rozsahu, pozri štúdia (článok)
*vo výtvarnom umení: cvičný náčrt diela
*v architektúre: architektonický návrh ako podklad na projektovanie
Josef Tomeš

PhDr. **Josef Tomeš**  (* 18. január 1954, Praha) je český historik, ktorý sa zameriava najmä na novodobé české dejiny.

19731978 študoval históriu a filozofiu na Filozoficej fakulte Karlovej univerzity. Medzi rokmi 1978 a 1993 bol zamestnancom Encyklopedického inštitútu ČSAV. Neskôr pracoval ako šéfredaktor encyklopedickej sekcie nakladateľstva Paseka a od roku 2001 je zamestnaný v Masarykovom ústave AV ČR. Je aj predsedom *Společnosti Viktora Dyka*.

V jeho prácach prevažujú texty encyklopedického charakteru a monografie a zborníky o osobnostiach českých a česko-slovenských dejín.

## Iné projekty

## Externé odkazy
* Životopis na stránke Masarykovho ústavu AV ČR 
* Životopis v Britských listech
* Josef Tomeš: Ladislav Rašín 
* Michal Pehr a Josef Tomeš: Zamyšlení nad osudovými volbami 1946 
* 

## Zdroj

Kategória:Českí historici
Kategória:Osobnosti z Prahy
Kategória:Českí popularizátori vedy
Teória kultúrnych okruhov

**Teória kultúrnych okruhov** je teória, podľa ktorej sa kultúrne prvky objavili vždy na jednom mieste sveta, vo zvláštnej konštelácii, a odtiaľ sa migráciou preniesli do inej časti sveta; opakom je teória kultúrnej konvergencie.

## Externé odkazy
* 

Kategória:Kultúrne teórie
Thrasymachos z Chalkedónu

**Thrasymachos z Chalkedónu** alebo **Trasymachos z Chalkedónu** (koniec 5. stor. pred Kr.) bol grécky sofista a rétor. V Aténach pôsobil ako obhajca, vyučoval aj rečníctvo. Z omrzelosti životom sa vraj obesil.

V spise *Megalé techné rétoriké* (Veľká teória rečníctva), z ktorého sa zachovali len fragmenty, učil vzbudzovanie afektov, čo Platón a Aristoteles rozhodne odmietali. Za príslušnosť k radikálnemu smeru prótagorovcov sa prihovára predovšetkým Platonová charakteristika, ktorá ukazuje Thrasymacha ako človeka, ktorý uznáva právo silnejšieho; či Thrasymachos bol naozaj taký, nie je isté.

Thrasymachos svoje reči neuverejňoval. Jeho reči politické, ktoré ako cudzinec nemohol verejne prednášať, boli mienené ako politické brožúry.

## Zdroj
* 

## Ďalšia literatúra
* 

Kategória:Sofisti
Kategória:Obete samovrážd
Jogová terapia

**Jogová terapia** sú očistné procedúry, telesné cvičenia, kontrola stravovania, sociálnych postojov a osobných zvyklostí tak, aby to spôsobovalo pozitívne zmeny vo všetkých metabolických procesoch. Ide tu o integrálny prístup, ktorý človeka chápe ako celok, takže sľubuje lepšie výsledky než ktorýkoľvek iný systém, kladúci dôraz na zjavné symptómy a zanedbávajúci menej zjavné prejavy choroby, ktoré sú rovnako dôležité ako ostatné. Tejto téme sa v publikácii *Jógová terapie*, (1990) venuje Kuvalayananda Swami a Vinekar.

## Externé odkazy
* 

Kategória:Joga
Transavangardizmus

**Transavangardizmus** je úsilie zlikvidovať dedičstvo avantgárd. Ide o taliansku verziu neo-expresionizmu, ktorá sa objavila v západnej Európe v rokoch 1970 až 1980. Ako autor termínu sa označuje taliansky kritik Achille Bonito Oliva a znamená *za avantgardou*. Odmieta abstraktné umenie, tvorili ho umelci ako Sandro Chia, Francesco Clemente, Enzo Cucchi, Nicola de Maria, Mimmo Paladino a Remo Salvadori.

## Externé odkazy

* 

Kategória:Umelecké smery
Ladislav Szántó

**Ladislav Szántó** (* 30. apríl 1894, Uhrovec – † 22. apríl 1974, Bratislava) bol slovenský filozof, od r. 1953 univerzitný profesor, akademik Slovenskej akadémie vied (od r. 1955) a Československej akadémie vied (od r. 1962). Forsíroval dialekticko-materialistické a historicko-materialistické prístupy k aktuálnym otázkam. Pôsobil predovšetkým ako publicista a propagátor marxizmu-leninizmu. Ostro kritizoval objektivizmus, revizionizmus a nemarxistickú filozofiu vôbec.

## Referencie


## Externé odkazy
* Životopis
* 

Kategória:Slovenskí filozofi
Kategória:Slovenskí univerzitní profesori
Kategória:Osobnosti z Uhrovca
Kategória:Nositelia Radu Víťazného februára
Prípadová štúdia

**Prípadová štúdia** je v sociológii deskriptívna správa o minulej problémovej situácii: uvádza, čo sa dialo, čo robil praktik a ako sa zmenila situácia. V prípadovej štúdii sa nepodáva analýza teoretickych predpokladov a analýza rôznych udalostí, ktoré štúdia opisuje. Pre prax je dôležitá ako príklad, ktorý sa dá indukciou zovšeobecniť a zovšeobecnenie opäť dedukciou použiť pre nový prípad. **Prípadová štúdia** v slovenčine je hybridný žáner s vysokým stupňom analýzy. Preverí schopnosť uvádzača myslieť v súvislostiach, vyhodnocovať  fakty, posudzovať javy, plánovať vývoj a navrhovať riešenie. Vytvára reálne alebo takmer reálne komunikačné situácie, v ktorých sa preveria kompetencie autora.

## Externé odkazy
* 

Kategória:Sociológia
Telofáza

**Telofáza** je posledná fáza delenia bunky. Jej výsledkom je vznik dvoch dcérskych bunkových jadier a oddelenie cytoplazmy. V telofáze zaniká deliace vretienko. Chromozómy sa dešpiralizujú, rozplietajú sa a sú neviditeľné. Tým, že vznikli dcérske jadrá končí karyokinéza (delenie jadra). Vzniká jadrová membrána a jadierko. Vytvára sa priehradka v centrálnej rovine až sa bunka rozdelí- cytokinéza- cytoplazma a organely sa rovnomerne rozdelia do dcérskych buniek. V živočíšnej bunke nedochádza k zaškrteniu, v cytoplazme sa utvorí priehradka a materská bunka sa rozdelí na dve dcérske. Na konci telofázy vzniknú dve nové dcérske bunky s tým istým počtom chromozómov ako mala materská (materská diploidná= dcérska diploidná)

## Externé odkazy
* 

Kategória:Cytológia
Peňažná teória

**Peňažná teória** (iné názvy: **teória peňazí** (**a úveru**), **monetárna teória**, **monetárna ekonómia**) je časť ekonómie, ktorá sa zaoberá vysvetľovaním vzniku, podstaty a funkcie peňazí. Hlavné témy sú: ponuka peňazí a tvorba peňazí, dopyt po peniazoch, úroková sadzba, inflácia a transmisné mechanizmy a v širšom zmysle aj menová politika.

## Externé odkazy
* 

Kategória:Monetárna teória
Kauzálna terapia

**Kauzálna terapia** je terapia zameraná na zvládnutie príčiny choroby alebo chorobného stavu.

## Externé odkazy
* 

Kategória:Medicína
Jan Szczepański

**Jan Szczepański** (* 14. september 1913, Ustroń – † 16. apríl 2004) bol poľský sociológ, člen *Poľskej akadémie vied*.

## Najdôležitejšie diela
**Inteligencja i społeczeństwo* (1957)
**Socjologia. Rozwój problematyki i metod* (1961)
**Elementarne pojęcia socjologii* (1963)
**Socjologiczne zagadnienia wyższego wykształcenia* (1963)
**Rozważania o Rzeczypospolitej* (1971)
**Raport o stanie oświaty* (1973)
**Zmiany społeczeństwa polskiego w procesie uprzemysłowienia* (1974)
**Sprawy ludzkie* (1978)
**Konsumpcja a rozwój człowieka* (1981)
**Polska wobec wyzwań przyszłości* (1987)
**O indywidualności* (1988)
**Polskie losy* (1993)
**Wizje naszego czasu* (1995)

## Externé odkazy
* 

Kategória:Narodenia v 1913
Kategória:Úmrtia v 2004
Kategória:Poľskí sociológovia
Transcendencia

**Transcendencia** je prekračovanie hraníc medzi dvoma oblasťami, z *tohto sveta* do *tamtoho* či *onoho* (do transcendentna). 
Nadskutočnosť, nadzmyselnosť; niečo, čo leží za rozumovou a zmyslovou skúsenosťou. 

Transcendencia je schopnosť uvoľniť svoju myseľ tak, že dokážete vytvoriť niečo nové. Niečo dokonalé, čo pramení priamo zo srdca.

Podľa M. Heideggera je transcendencia presahovanie jednotlivého súcna k svetu vôbec, k súcnu-v-celku, dokonca k *tomu* bytiu, i keď to, čo je bytie, zostáva neurčité.

## Externé odkazy
* 

Kategória:Mystika
Kategória:Filozofické koncepty
Všeobecnovzdelávacie štúdiá

**Všeobecnovzdelávacie štúdiá** sú štúdiá, ktoré sa týkajú prípravy na vysokú školu alebo vysokoškolského štúdia tzv. slobodných umení a klasických náuk, resp. spoločného všeobecnovzdelávacieho základu tohto štúdia.

## Externé odkazy
* 

Kategória:Vzdelávanie
Dôchodková peňažná teória

**Dôchodková peňažná teória** je jedna z obmien kvantitatívnej peňažnej teórie, podľa ktorej pôsobenie peňazí vo sfére výmeny a výroby je vymedzené vytváraním sa a vynakladaním peňažných dôchodkov; zisťuje závislosti medzi peniazmi, cenovou úrovňou, produkciou a zamestnanosťou; tvrdí, že na zistenie týchto závislostí treba skúmať povahu a zdroje dôchodku, cesty jeho použitia, účinky každej z týchto ciest, povahu dopytu po produkte, vzťah medzi rozsahom dopytu a národným dôchodkom a pod.

## Externé odkazy

* 

Kategória:Monetárna teória
Štúdium

**Štúdium** (z ) je zámerné, cieľavedomé a systematické získavanie vedomostí, poznatkov, schopností a zručností.

Môže prebiehať navštevovaním výchovno-vzdelávacieho zariadenia (pozri Medzinárodné štandardné členenie vzdelávania (ISCED) od ISCED 1) alebo samoštúdiom, ktoré prebieha bez priamej interakcie s vyučujúcim (učiteľom, lektorom, školiteľom, inštruktorom).

## Iné projekty

Kategória:Pedagogika
Transcendentália

**Transcendentália** je transcendentálne určenie, nadzmyslová vlastnosť bytia, ktorú poznávame intuitívne a pred každou skúsenosťou. Napríklad: jednotnosť, pravdivosť, dobrota. Transcendentálie sú dokonca nad tými vlastnosťami bytia, ktorých výsledkom poznania sú kategórie.

## Externé odkazy
* 

Kategória:Transcendentalita
Trvanie

**Trvanie** môže byť:
* bytie v čase (neustále alebo v istom intervale), jestvovanie (stále alebo po určitý čas); pokračovanie v čase
* časový interval (dĺžka) tohto bytia v čase
* (naďalej platné) pridŕžanie sa (postoja a pod.) 
* zastarano: zostávanie/bytie/žitie niekde

## Iné projekty
Politická teória

**Politická teória** je časť politológie, systematické uvažovanie o podstate a cieľoch vlády, obyčajne zahrnujúce výklad existujúcich politických inštitúcií a názor na to, ako (ak vôbec) by sa mali meniť.

## Externé odkazy
* 

Kategória:Politika
Terciári

**Terciári** (lat.) sú členovia tretích rádov pri niektorých katolíckych reholiach. Na rozdiel od rehoľníkov (1. rád) a rehoľníčok (2. rád) sú laikmi. Síce nežijú v kláštoroch, ale takisto ako rehoľníci prechádzajú postulátom a noviciátom až k jednoduchým a večným sľubom. Skladajú sľuby čistoty a poslušnosti. Príkladom terciárov je napr. Františkánsky svetský rád (OFS) alebo Svetský rád bosých karmelitánov (OCDS). 

## Externé odkazy
* 

Kategória:Duchovné rády
Telos (filozofia)

**Telos** (z gr. τέλος = koniec, cieľ, dokonanie, dokončenie, hranica, hlavný účel, stav dokonalosti) je cieľ, ktorý sa usiluje dosiahnuť konajúci subjekt.

Podľa stoicizmu je *telos* posledný cieľ mravného konania.

## Pozri aj
* cieľ (zámer)
* teleológia
* teleonómia

## Externé odkazy
* 

Kategória:Filozofické koncepty
Symptomatická terapia

**Symptomatická terapia** je terapia zameraná na potlačenie príznakov choroby.

## Pozri aj
* Iatrogénne poškodenie
* Paliatívna starostlivosť

## Externé odkazy
* 

Kategória:Liečba
Tržba

**Tržba** je suma peňažných prostriedkov získaná za predaj tovarov, vykonané práce alebo poskytnuté služby.

## Externé odkazy
* 

Kategória:Kalkulácia nákladov
Kategória:Účtovníctvo
Kategória:Obchod
Teória politiky

**Teória politiky** je časť politológie skúmajúca podstatu politiky.

## Externé odkazy
* 

Kategória:Politika
Telytokia

**Telytokia** alebo **thelytokia** (gr.) je partenogenéza, pri ktorej vznikajú iba samičky.

## Externé odkazy
* 

Kategória:Pohlavné rozmnožovanie
Šachovnica

**Šachovnica** je štvorcová plocha rozdelená na 64 rovnakých štvorcových polí striedavo svetlých a tmavých. Používa sa pri šachu.

**Rady** sú na šachovnici označené číslicami 1, 2, 3, 4, 5, 6, 7, 8. **Stĺpce** sú označené písmenami a, b, c, d, e, f, g, h. Každé pole sa teda dá označiť kombináciou číslice a písmena(napr. f3). Stĺpce **a-**, **b-** a **c-** tvoria **dámske krídlo**, stĺpce **f-**, **g-** a **h-** tvoria **kráľovské krídlo**.
Ďalej máme na šachovnici **diagonály**. sú to polia vedľa seba v uhlopriečnom smere.
Mimoriadne dôležité z hľadiska šachu je **centrum**(stred) **šachovnice.**
Rozoznávame dva druhy centier:
***malé centrum** tvoria polia d4, d5, e4, e5.
***veľké centrum** tvorí štvorec s vrcholmi c3-c6-f3-f6.

Šachovnica musí byť postavená tak, aby pravé, dolné pole bolo svetlé. U hráča, ktorý hrá s bielymi kameňmi je to pole h1, u hráča, ktorý má čierne kamene, je to pole a8.

Pojem "šachovnica" sa používa aj v súťažiach družstiev, kde sú hráči družstva zoradení obvykle podľa výkonnosti. Potom sa používa spojenie *1. šachovnica, 2. šachovnica... 5. šachovnica...*

## Iné projekty

## Externé odkazy
* 

Kategória:Šach
Téma

**Téma** môže byť:
* všeobecne: základná, rámcová myšlienka diela alebo program, obsah prednášky a podobne
* vo filozofii: významový útvar, ktorý je výsledkom tematizácie; globálne zobrazenie úseku skutočnosti (entity alebo entít) určené na vyjadrenie v texte
* v jazykovede: 
** východisko procesu utvárania obsahovej výstavby textu a jeho výsledného zmyslu
** v teórii aktuálneho členenia: základ výpovede
** tematický príznak
* v literatúre: rovina zobrazenia skutočnosti, zložená z postáv, rozprávača, vonkajšieho sveta a deja, pozri téma (literatúra)
* vo výtvarnom umení: jednotiaci námet, myšlienka výtvarného diela, pozri téma (výtvarné dielo)
* v hudbe: melodicky a rytmicky výrazná a obsahovo záväzná hudobná myšlienka, ktorá je základom hudobnej skladby alebo jej časti, pozri téma (hudba)
* vo filatelii: základná myšlienka (či súhrn myšlienok), ktorú sa filatelista snaží vo svojej zbierke ilustrovať najvhodnejšími predmetmi filat. záujmu, pozri téma (filatelia)
* v šachu: súhrn charakteristických variantov, motívov a iných prvkov kombinácií a postavení problému, pozri téma (šach)
* Tajmá (oáza v Saudskej Arábii)

## Pozri aj
* motív
Terén

**Terén** môže byť:
* časť povrchu pevniny so všetkými prírodnými i umelými objektmi a javmi, pozri terén (geografia)
* pracovná oblasť mimo vlastného pracoviska, pozri pracovisko
* prostredie,
* v športe: miesto vhodné na vykonávanie niektorých športov (napr. lyžiarsky terén, cyklistický terén)

## Pozri aj
* krajina
* Teren, priezvisko
* zemský povrch

## Referencie
Tibeťania

**Tibeťania** (tibet. Bodpa) sú národnosti a kmene žijúce na území Tibetu a západnej Číny, ale aj na území Kašmíru, Nepálu, Sikkimu a Bhutánu. Tibeťania tvoria zvláštnu etnickú skupinu mongoloidov, ktorých pôvod je prinajmenšom taký starý ako pôvod Číňanov, pretože o tibetských národoch sa zmieňujú už najstaršie čínske záznamy. Tibeťanov je v súčasnej dobe približne 5,5 milióna, z toho približne 3 mil. na území Tibetu. Dnešná štruktúra obyvateľstva sa sformovala už v 1. tisícročie pred Kr., iba Tibeťania v južných čínskych provinciách, ktorí žijú usadlým poľnohospodárskym spôsobom života, sa formovali neskôr. Väčšina Tibeťanov zostala pastiermi ovcí, jakov a koní.

Jazykom Tibeťanov je tibetčina.

Tibeťania boli ovplyvnení Číňanmi a Indmi (budhizmus). Politickým a kultúrnym centrom sa stali kláštory (lamaizmus).

V 6. storočie vytvorili prvé veľké ríše s centrom južne od Lhasy. Kráľ Srong-tzan-sgam-po [sontsen gampo] (620-648) podľa legendy zaviedol v Tibete budhizmus, ku ktorého všeobecnému rozšíreniu došlo až potom, keď Tibet nadobudol nadregionálny význam v 8. storočie: vtedy si Tibeťania načas podrobili aj časť Číny a východný Turkestan.

V 9. stor. sa celá ríša rozpadla na rad malých štátov.

V 15. stor. sa sformovalo reformné hnutie Tibeťanov, pri ktorom vzrástol význam kláštorov a siekt (príslušníci starých siekt nosili červené čapice, noví lamaisti žlté).

V roku 1720 zriadili Číňania nad Tibetom protektorát, v r. 1965 bola zriadená Tibetská AO v rámci ČĽR. 

## Referencie

## Pozri aj
* tibetská kultúra
* Tibet
* tibetčina
* Dejiny Tibetu

## Externé odkazy
* 

Kategória:Etniká, národy a národnosti
Kategória:Etniká, národy a národnosti v Číne
Kategória:Tibet
Ferdinand Tönnies

**Ferdinand Tönnies** (* 26. júl 1855, Oldenswort, Nemecko – † 9. apríl 1936, Kiel) bol nemecký sociológ, profesor na univerzite v Kiele, zakladateľ formálnej školy v sociológii.

Tönnies objasnil základnú terminológiu deiferenciácií pospolitosti (*Gemeinschaft*) a spoločnosti (*Gesellschaft*) ako dvoch základných typov ľudských skupín, ktoré na seba vývojovo nadväzujú.

## Dielo
* *De Jove Ammone questionum specimen*, Tübingen 1877 
* *Gemeinschaft und Gesellschaft. Abhandlung des Communismus und des Socialismus als empirischer Culturformen*, [1887], Darmstadt: Wiss. Buchgesellschaft 2005
* *Der Nietzsche-Kultus*, [1897] 2005, *Tönnies-Forum*, XIV, 1
* *Schiller als Zeitbürger und Politiker*, Berlin-Schöneberg: Buchverlag der Hilfe 1905.
* *Strafrechtsreform*, Berlin: Pan 1905.
* *Philosophische Terminologie in psychologisch-soziologischer Ansich*, Leipzig: Thomas 1906
* *Die Sitte*, Frankfurt am Main: Rütten & Loening 1909.
* *Die soziale Frage*, [1907], *Die soziale Frage bis zum Weltkriege*, Berlin/New York: de Gruyter 1989.
* *Thomas Hobbes, der Mann und der Denker*, 1910.
* *Naturrecht und Völkerrecht*, 1917.
* *Der englische Staat und der deutsche Staat*, 1917.
* *Kritik der öffentlichen Meinung]*, [1922], *Ferdinand Tönnies Gesamtausgabe*, XIV, Berlin/New York: de Gruyter 2002
* *Soziologische Studien und Kritiken*, I-III, 1924, 1926, 1929.
* *Einführung in die Soziologie*, 1931 (Reprint: VDM Verlag Dr. Müller 2006) 
* *Geist der Neuzeit*, [1935], *Ferdinand Tönnies Gesamtausgabe*, XXII, 1998

postum
* *Die Tatsache des Wollens*, ed. Jürgen Zander, Berlin: Duncker & Humblot 1982
* *Ferdinand Tönnies - Harald Höffding. Briefwechsel*, ed. Cornelius Bickel/Rolf Fechner, 1989.
* ***Ferdinand Tönnies Gesamtausgabe***, I-XXIV, Berlin/New York: de Gruyter 1998 -
* *Ferdinand Tönnies. Soziologische Schriften 1891-1905*, ed. Rolf Fechner, München/Wien: Profil Verlag 2008
* *Schriften und Rezensionen zur Anthropologie*, ed. Rolf Fechner, Profil-Verlag, München/Wien 2009.
* *Schriften zu Friedrich von Schiller*, ed. Rolf Fechner, Profil-Verlag, München/Wien 2009.

## Referencie


## Iné projekty

## Externé odkazy
* Ferdinand-Tönnies-Gesellschaft
* Professor Dr. Ferdinand Tönnies
* Ferdinand Julius Tönnies
* Große Forscher und Forscherinnen von der Förde: Ferdinand Tönnies
* Dossier:  ''Der unbekannte Klassiker. Zu Werk, Wirkung und Wiederentdeckung von Ferdinand Tönnies.''

## Zdroj
* 

Kategória:Nemeckí sociológovia
Kategória:Absolventi Eberhard Karls Universität Tübingen
Filozofická téma

**Filozofická [[téma]]** je prvé zachytenie istého úseku skutočnosti v podobe globálneho filozofického významového útvaru, v úvahách o ktorom a rozvíjaním ktorého sa tvoria filozofické významové útvary vyjadrované vo filozofickom texte. Filozofická téma púta pozornosť filozofa počas celej jeho ďalšej práce, číže počas filozofovania.

## Pozri aj
*MPŠ filozofickej témy
*GDDŠ filozofickej témy
*tematizácia filozofická
*NESŠ filozofickej témy
*filozofická tematika
*téma
*tematika

## Externé odkazy
*
Topika

**Topika** (z gréčtiny) je: 
# v starogréckej filozofii: súbor pravidiel slúžiacich na argumentovanie,
# učenie o mieste alebo miestach (topoi) chápaných doslovne alebo prenesene (napr. ako všeobecne známe frázy alebo miesta v texte),
# všeobecne známa, otrepaná vec.

**Topiká** (gr.) sú lieky používané zvonku v podobe obkladov, náplastí ap.

## Externé odkazy
*
Šaman

**Šaman** je ťažko definovateľné označenie pre hlavného predstaviteľa šamanizmu, teda osobu, ktorá v (spravidla prírodných) spoločenstvách funguje ako kňaz-liečiteľ, čarodejník, expert na tranz a prorok. Možno ho definovať aj ako predestinovanú osobu skupiny, ktorá nadväzuje kontakty s nadprirodzeným svetom, aby získal jeho priazeň a pomoc v prospech skupiny/členov skupiny. 

Pojem sa pôvodne používal len pre sibírsku oblasť, dnes sa používa aj pre iné oblasti, najmä Severnú Ameriku a Austráliu. Slovo „šaman“ bolo prevzaté do ruštiny a neskôr do iných jazykov z tunguzských jazykov a znamená čarodejník, "ten kto vie" (šáman). Tunguzské slovo je buď tunguzského pôvodu (sa = vedieť) alebo pravdepodobnejšie pochádza z čínskeho ša men ("budhistický mních"), to zas z pálí "śamana", a to zas zo sanskritského "śramana" ("asketický"). Mohlo by pochádzať aj od *sambadambi*, používaného u sibírskych národov, znamenajúce „tĺcť na bubon“.

Južní Evenkovia označovali slovom „šaman“ náboženských činiteľov, ktorí majú úzke spojenie s duchmi a sú schopní priviesť sa do extázy, vyvolať extázu a prevteliť sa. Turecké slovo označujúce šamana je *kam*. Jakuti, Kirgizi, Uzbeci, Kazachovia a Mongoli používajú iné výrazy. Veľký šaman z doby mongolských nájazdov je *beki*, z ktorého sa pravdepodobne vyvinulo turecké *beg* - „pán“.

Šaman má údajne schopnosť vstupovať do nie každodennej reality zmenených stavov vedomia, tzv. šamanská púť za pomoci monotónneho bubnovania, spievania, tancovania či pomocou halucinogénnych látok. Jeho úlohou je poznanie v nej získané prinášať späť do každodennej reality tak, aby z neho malo úžitok celé spoločenstvo. V pôvodnych prírodných spoločenstvách šaman pomáha členom svojho kmeňa liečením, duchovným vedením, prípadne objasňovaním nevysvetliteľných javov v prírode a pod. Mnohé z týchto funkcií dnes preberajú aj moderní, tzv. mestskí šamani.

Počas šamanskej púte môže šaman údajne komunikovať so zvieratmi, rastlinami, minerálmi alebo čímkoľvek. Základnou filozofiou je, že všetko má svoju duchovnú podstatu, preto je možné sa prihovárať nielen zvieratám a rastlinám, ale aj jazerám, riekam, mesiacu, hviezdam či slnku. Každý šamanský čin musí byť v súlade s duchovnou podstatou sveta, v čom mu pomáhajú šamanovi duchovní spojenci silové zviera a duchovný učiteľ. Silové zviera aj duchovný učiteľ sú duchovné bytosti, ktoré sa nachádzajú v Dolnom a Hornom svete a sú doživotní sprievodcovia v nie každodennej realite.

Kategória:Religionistika
Kategória:Šamanizmus
Učenie rgvédu

**Učenie rgvédu** obsahuje jednu z najstarších predstáv o praskutočnosti. Praskutočnosťou bolo „to jedno“ (tad ékam), ktoré nebolo ani bytím ani nebytím, ale imanentným, ničím neurčeným samopohybom, nazývaným Tad, ako čosi absolútne, nadčasové a nadpriestorové, zahrňujúce všeskutočno a zároveň jestvujúce mimo všeskutočna. Keďže toto jedno je v podstate každého javu, ale samo je nadjavové, nie je možné vysloviť o ňom akýkoľvek úsudok. Jeho jedinou vlastnosťou a zároveň prejavom jeho jestvovania je stotožňujúci sa s ním život. Jedno je nadjavové, nadčasové a mimopriestorové a zahrňuje v sebe hmotu, prejavujúcu sa v temnotách a v pravode. Pravoda večne sprevádza jedno a zároveň vypĺňa bezpriestorový priestor praskutočnosti. V jednej teda večne spočívajú tri súčasti materiálneho sveta: pravoda, nelokalizovaný priestor a temnoty. Všetky tri koexistujú s jednom.

**Násadíja (kozmologický hymnus z mladších častí Rgvédu)**:

*Nebytie (asat) nebolo vtedy, ani bytie (sat) nebolo.*

*Nebolo ani priestoru a neba vo výšinách -*

*Čo sa to dralo k životu? Kde? Pod ochranou koho?*

*Kde boli vody morské, priepasti hlboké?*

*Smrť nebola vtedy, ani nesmrteľnosť.*

*Nebolo rozdielu medzi dňom a nocou,*

*len to Jedno bez dychu oddychovalo, samo od seba,*

*a nič iné nikde okrem neho nebolo.*

*Temnota bola od počiatku temnotou prikrytá,*

*to všetko bolo morskou priepasťou beztvarou,*

*prázdnotou bol prameň bytia obklopený,*

*z nej Jedno vzniklo silou žiary.*

*Z toho sa zas túžba najskôr vzniesla*

*a stala sa najprvším zárodkom ducha.*

*Súvislosť bytia s nebytím odhalili mudrci,*

*silní rozumom, čo hľadali vo svojom srdci.*

*Pretiahli naprieč svoju mieru,*

*čo bolo tam vo výšinách a čo bolo dolu?*

*Bolo to, čo dalo zárodky, boli zoskupenia síl,*

*dolu prirodzené schopnosti, hore snaženie.*

*Ale kto to všetko vie, kto by mohol vysvetliť,*

*odkiaľ sa to všetko vzalo, odkiaľ to nové dielo?*

*Bohovia sú stvorení spolu so stvorením sveta,*

*a tak kto môže vedieť, odkiaľ sa to všetko vzalo?*

*A odkiaľ celá tá rôznorodosť vznikla v diele?*

*Ten, kto ho stvoril možno, alebo možno nestvoril,*

*ten, kto je veľkým vládcom v najvyšších nebesiach,*

*ten určite vie všetko, alebo azda tiež nevie?* 

## Externé odkazy
* 

Kategória:Filozofické hnutia a smery
Transcendentálna topika

**Transcendentálna topika** () je u Kanta posudzovanie *transcendentálneho miesta* pojmu, čiže miesta, ktoré prináleží každému pojmu podľa rôznosti jeho použitia, a inštrukcia určiť toto miesto pre všetky pojmy. Má zabrániť oslepeniu rozumu pokiaľ ide o rozlišovanie pojmov.

## Externé odkazy
* http://www.textlog.de/32681.html

Kategória:Transcendentalita
Teriológia

**Teriológia** je časť zoológie, náuka o cicavcoch.

## Externé odkazy
* 

Kategória:Zoológia
Kategória:Cicavce
Filozofická tematika

**Filozofická [[tematika]]** je súbor filozofických tém. Filozofická tematika určuje podstatným spôsobom 
špecifikum toho ktorého filozofického učenia, školy, smeru.

## Pozri aj
*tematika
*téma

## Externé odkazy
*